सांडेराव | संतमनसुख हीरापुरी महाराज ने कहा कि जिस घर
सांडेराव | संतमनसुख हीरापुरी महाराज ने कहा कि जिस घर में प्रेम की गंगा-यमुना बहती है। वह घर भगवान का मंदिर बन जाता है। जहां लोग एक-दूसरे को देखना भी पंसद नहीं करते, आपस में बात तक नहीं करते वह घर कब्रिस्तान से कम नहीं होता। वे सोमवार को पंचतीर्थ अम्बिका मंदिर में प्रवचन दे रहे थे। संत ने कहा कि जिस घर में सुबह उठ कर सभी आपस में गले मिला करते हैं, बच्चे बुजुर्गों को प्रणाम कर आशीर्वाद लेते हैं। वहां हर सुबह देव दिवाली का त्योहार बन जाता है। जहां दोपहर में देवरानी-जेठानी एक ही थाली में खाना खाती है, बहू अपने हाथों से रोटी चूरकर सासू मां को खाना खिलाती है। वहां दोपहर होली बन जाती है और जहां शाम को बेटे-बहू मां-बाप के पांव दबाकर सोते हैं। वहां रात भी दुआआें की दीवाली बन जाती है। उन्होंने कहा कि पहले के जमाने में बेटा 50 वर्ष तक भी मां-बाप से अलग नहीं होता था क्योंकि घरों में प्रणाम करने की आदत थी, लेकिन आज प्रणाम करने की आदत से बेटा शादी करते ही मां-बाप से अलग हो जाता है।
जब से प्रणाम करने की आदत कम हुई है तब से परिवारों के टूटने और तलाक की बाढ़-सी गई है। संत ने बड़ों का सम्मान माता-पिता की सेवा करने की सीख दी। इस दौरान बड़ी संख्या में श्रद्घालु उपस्थित थे।
प्रेम की गंगा-यमुना बहे तो घर मंदिर बन जाए : हीरापुरी
hin_Deva hin_Deva hin_Deva bho_Deva